Title: พระราชกฤษฎีกา ค่าตอบแทนพยานบุคคลและพยานผู้เชี่ยวชาญของศาลปกครอง พ.ศ. 2544

พระราชกฤษฎีกา

พระราชกฤษฎีกา
ค่าตอบแทนพยานบุคคลและพยานผู้เชี่ยวชาญของศาลปกครอง
พ.ศ.
๒๕๔๔
-----------
                                                            ภูมิพลอดุลยเดช
ป.ร.
                                                ให้ไว้
ณ วันที่ ๑๒ กรกฎาคม พ.ศ. ๒๕๔๔
                                                    เป็นปีที่ ๕๖
ในรัชกาลปัจจุบัน

                        พระบาทสมเด็จพระปรมินทรมหาภูมิพลอดุลยเดช  มีพระบรมราชโองการโปรด
เกล้าฯ ให้ประกาศว่า
                        โดยที่เป็นการสมควรกำหนดหลักเกณฑ์และวิธีการในการให้ค่าตอบแทนพยาน
บุคคลและพยานผู้เชี่ยวชาญของศาลปกครอง
                        อาศัยอำนาจตามความในมาตรา
๒๒๑ ของรัฐธรรมนูญแห่งราชอาณาจักรไทย 

และมาตรา ๕๕ วรรคสี่ 
แห่งพระราชบัญญัติจัดตั้งศาลปกครองและวิธีพิจารณาคดีปกครอง  พ.ศ. 
๒๕๔๒ 
จึงทรงพระกรุณาโปรดเกล้า ฯ ให้ตราพระราชกฤษฎีกาขึ้นไว้  ดังต่อไปนี้

                        มาตรา
๑  พระราชกฤษฎีกานี้เรียกว่า
"พระราชกฤษฎีกาค่าตอบแทนพยาน
บุคคลและพยานผู้เชี่ยวชาญของศาลปกครอง  พ.ศ. ๒๕๔๔"

                        มาตรา
๒  พระราชกฤษฎีกานี้ให้ใช้บังคับตั้งแต่วันที่
๙ มีนาคม ๒๕๔๔ เป็นต้นไป

                        มาตรา
๓  ในพระราชกฤษฎีกานี้
                        "ศาล"  หมายความว่า  ศาลปกครองหรือตุลาการศาลปกครอง

                        มาตรา
๔ 
ให้พยานบุคคลและพยานผู้เชี่ยวชาญที่ศาลเรียกมาให้ถ้อยคำหรือทำ
ความเห็นซึ่งมิได้เป็นคู่กรณีเองหรือมิได้เป็นข้าราชการ  พนักงาน  ลูกจ้าง 
หรือบุคคลที่ปฏิบัติ
หน้าที่ให้หน่วยงานทางปกครองหรือเจ้าหน้าที่ของรัฐซึ่งเป็นคู่กรณี  ซึ่งต้องให้ถ้อยคำ  ความเห็น  
หรือทำรายงานในเรื่องที่อยู่ในอำนาจหน้าที่ของตน 
มีสิทธิได้รับค่าตอบแทนเป็นค่าป่วยการ  ค่า
พาหนะเดินทาง 
และค่าที่พักตามที่กำหนดในพระราชกฤษฎีกานี้

                        มาตรา
๕ 
พยานบุคคลและพยานผู้เชี่ยวชาญที่ศาลเรียกมาให้ถ้อยคำหรือความ
เห็นไม่ว่าจะให้นำพยานหลักฐานหรือทำบันทึกคำชี้แจงเสนอต่อศาลด้วยหรือไม่  ให้ศาลกำหนด
ค่าป่วยการได้ตามที่เห็นสมควรแต่ไม่เกินอัตรา  ดังนี้
                        (๑)  ค่าป่วยการพยานบุคคล                                วันละไม่เกิน  ๓๐๐  บาท
                        (๒)  ค่าป่วยการพยานผู้เชี่ยวชาญ             วันละไม่เกิน  ๑,๐๐๐ บาท

                        มาตรา
๖ 
พยานผู้เชี่ยวชาญที่ศาลตั้งเพื่อให้ทำความเห็น  โดยให้ทำเป็นรายงาน 

การศึกษา 
การวิจัย  การตรวจสอบ  การทดสอบ  หรือการตรวจสภาพ 
ซึ่งต้องใช้เวลาและความรู้
ความสามารถสูงและเป็นข้อเท็จจริงที่ศาลเห็นว่ามีความจำเป็นต่อการพิจารณาและพิพากษาคดี  
ให้ศาลกำหนดค่าป่วยการได้ตามที่เห็นสมควรตามลักษณะความยากง่ายและปริมาณของรายงาน
ความเห็นที่จะต้องจัดทำ  แต่ไม่เกิน ๕,๐๐๐ บาท 
ต่อรายงานความเห็นหนึ่งเรื่อง

                        มาตรา
๗  ศาลมีอำนาจกำหนดค่าพาหนะเดินทางหรือค่าที่พักให้แก่พยานบุคคล
หรือพยานผู้เชี่ยวชาญได้ตามที่เห็นสมควร  แต่รวมกันไม่เกินวันละ ๑,๐๐๐  บาท

                        มาตรา
๘ 
ประธานศาลปกครองสูงสุดอาจกำหนดแนวปฏิบัติของศาลในการกำหนด
ค่าป่วยการค่าพาหนะเดินทาง  หรือค่าที่พักของพยานบุคคลหรือพยานผู้เชี่ยวชาญตามพระราช
กฤษฎีกานี้ได้

                        มาตรา
๙ 
ให้ประธานศาลปกครองสูงสุดรักษาการตามพระราชกฤษฎีกานี้

ผู้รับสนองพระบรมราชโองการ
พันตำรวจโท 
ทักษิณ  ชินวัตร
            นายกรัฐมนตรี

+-------------------------------------------------------------------------------------------------------+
หมายเหตุ :- เหตุผลในการประกาศใช้พระราชกฤษฎีกาฉบับนี้  คือ  โดยที่มาตรา ๕๕ วรรคสี่ 

แห่งพระราชบัญญัติจัดตั้งศาลปกครองและวิธีพิจารณาคดีปกครอง  พ.ศ. ๒๕๔๒  บัญญัติให้
พยานบุคคลหรือพยานผู้เชี่ยวชาญที่ศาลปกครองเรียกมาให้ถ้อยคำหรือทำความเห็นต่อศาลปก
ครองมีสิทธิได้รับค่าตอบแทนตามหลักเกณฑ์และวิธีการที่กำหนดในพระราชกฤษฎีกา  จึงจำเป็น
ต้องตราพระราชกฤษฎีกานี้

[รก.๒๕๔๔/๖๐ก/๖/๒๔ กรกฎาคม ๒๕๔๔]

                                                                        อัมพิกา/แก้ไข
๕/๑๐/๔๔